ભાજપના રાષ્ટ્રીય અધ્યક્ષ અમિત શાહ આજથી ગુજરાતની પાંચ દિવસીય યાત્રા પર છે. આજે સવારે કચ્છના ગાંધીધામ પહોંચીને અમિત શાહે અહીં પ્રેસ કોન્ફર્ન્સ કરી હતી. જ્યાં તેમણે એક પછી એક રાહુલ ગાંધીના સવાલોના જવાબ આપ્યા હતા. અને તેમના દ્વારા લગાવવામાં આવેલા આક્ષેપોને ખોટા પાડવા પ્રયાસ કર્યો હતો. અમિત શાહે કહ્યું કે ગુજરાતના ખેડૂતોને કોઇ સમસ્યા નછી. ગુજરાતમાં દરેક ઘરના નળમાં પાણી આવે છે. અનાજનું ઉત્પાદન વધ્યું છે. વિજળીનું ઉત્પાદન વધ્યું છે. કોંગ્રેસના શાસનમાં સાત યુનિવર્સિટી હતી તેની પણ આજે સંખ્યા વધી છે. આમ 1990 થી 2017 સુધી ભારતીય જનતા પાર્ટીના શાસનમાં ગુજરાતનો વિકાસ દિવસેને દિવસે પ્રતિદીન થયો છે.